CELEX: C2005/045/57
Language: fi
Date: 2005-02-19 00:00:00
Title: Asia T-459/04: Jorge Manuel Pinheiro de Jesus Ferreiran 22.11.2004 Euroopan yhteisöjen komissiota vastaan nostama kanne

19.2.2005   
            
            
               FI
            
            
               Euroopan unionin virallinen lehti
            
            
               C 45/25
            
         Jorge Manuel Pinheiro de Jesus Ferreiran 22.11.2004 Euroopan yhteisöjen komissiota vastaan nostama kanne
   (Asia T-459/04)
   (2005/C 45/57)
   Oikeudenkäyntikieli: ranska
   Jorge Manuel Pinheiro de Jesus Ferreira, kotipaikka Bryssel, on nostanut 22.11.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Georges Vandersanden.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa komission 18.3.2004 tekemän päätöksen, jossa kantajan palkkaluokaksi määritetään A5 ja palkkatasoksi 3;
            
         
               —
            
            
               velvoittaa komission maksamaan sen palkan, jonka kantaja olisi saanut, jos hänelle olisi määritetty korkeampi palkkaluokka ja palkkaluokan A5 palkkatason 3 mukaisen palkan välisen erotuksen korotettuna 5,75 prosentin vuotuisella viivästyskorolla 1.12.2002 lukien;
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on komission virkamies, haki palkkaluokkaan A5/A4 sijoitettua verotuksen ja tullien alan piiriin kuuluvaa tointa. Kun hänet valittiin, hänen palkkaluokakseen määritettiin A5, palkkataso 3. Kantaja on nostanut kanteen tästä viimeksi mainitusta päätöksestä väittäen olevansa erityisen pätevä viranhaltija ja että hänellä on poikkeuksellisia ansioita ja että näin ollen hänet olisi tullut nimittää palkkaluokkaan A4. Tällä perusteella kantaja vetoaa ilmeiseen arviointivirheeseen henkilöstösääntöjen 31 artiklan soveltamisessa.
   Kantaja vetoaa myös puolustautumisoikeuksien loukkaamiseen siitä syystä, että vastaaja ei ole hänen mukaansa antanut hänelle mahdollisuutta esittää näkemystään ennen riidanalaisen päätöksen tekemistä.
   Lopuksi kantaja vetoaa EY 253 artiklan rikkomiseen tuoden esiin, että riidanalaista päätöstä ei hänen mukaansa ole perusteltu tai toissijaisesti, että sitä ei ole perusteltu riittävästi.